Packalénilla on taskussaan neljä ottelua kattava UFC-sopimus, joten urheilu on nyt hänen pääammattinsa. Siitä huolimatta hän käy joka perjantai-ilta tekemässä vuoron lastenkodin ohjaajana.– Se jokaviikkoinen vuoro on minulle todella tärkeä asia, Packalén sanoo. Hän korostaa, että lasten parissa vietetyllä ajalla on positiivinen vaikutus psyykeen, kun muu osa viikosta kuluu intensiivisessä treenissä.– Lapset tykkäävät minusta ihan vaan Teemuna. Vaikka naamani sattuu joskus jossain lehdessä tai televisiossa vilahtamaan, niin saan olla heille Teemu enkä mikään UFC-ottelija. Sitä paitsi olen jo luvannut lapsille, että en lähde sieltä kulumallakaan, vaikka minusta tulisi millainen mestari tahansa.Lontoossa Packalén ottelee toista kertaa UFC:ssä. Vastustajana piti olla puolalainen Lukas Sajewskihttp://www.is.fi/haku/?search-term=lukas+sajewski, mutta hän loukkaantui ja vastaan tulee nyt ranskalainen Thibault Goutihttp://www.is.fi/haku/?search-term=thibault+gouti.Vaihdos on kiusallinen, mutta ei Packalénille mikään uusi kokemus.– Olen ammattilaisurallani voittanut seitsemän ottelua, joista vain yhdessä olen saanut otella alkuperäistä vastustajaa vastaan. Viime vuoden huhtikuun Fight Night Finland -otteluun vastustaja vaihtui kolmesti ennen kuin sain vastaani Suleiman Bouhatanhttp://www.is.fi/haku/?search-term=suleiman+bouhatan, Packalén sanoo.Kovista lyönneistään tunnettu Gouti on ehkä Sajewskia astetta vaarallisempi vastus, vaikka UFC-kokemus mieheltä puuttuukin. Viidettä vuottaan ammattilaisena otteleva Gouti on taitava pystypainija ja voittanut kaikki 11 ammattilaisotteluaan. Viime marraskuussa hän kävi Helsingin Kulttuuritalolla tyrmäämässä Anton Kuivasen http://www.is.fi/haku/?search-term=anton+kuivasenCage 33 -tapahtuman pääottelussa.UFC-debyyttiinsä Gouti kuitenkin lähtee lyhyellä valmistautumisajalla, eli on samassa tilanteessa kuin Packalen UFC-debyytissään viime heinäkuussa. Silloin Packalén tilattiin pikahälytyksellä Glasgowiin Michael Leboutinhttp://www.is.fi/haku/?search-term=michael+leboutin vastustajaksi.
Makwan Amirkhani ja Mike Wilkinson kohtasivat Lontoon UFC-illan punnitustilaisuudessa.